Fra næste sæson vil den 20-årige midtbanespiller Mads Vang være at finde i Thisted FC. Han har skrevet kontrakt med klubben for 1 år. Mads Vang startede som fodboldspiller som 5-årig i Thyborøn IF, og fik som U13 spiller tilbud om at flytte til FC Midtjylland. - Mads er en spiller, som vil udvikle sig gevaldig fremadrettet, og så har Mads nogle kvaliteter der er sjældne. Han har god fart, et godt højreben og ved, hvor målet står, og det giver derfor god mening at lave en længere aftale. Mads Vang er i det hele taget en ung og meget spændende spiller, siger Joakim Mattsson, der er træner i Thisted FC.
Thisted FC har skrevet kontrakt med 20-årige Mads Vang.